OpenLLM-France/wikimedia huggingface dataset:
# Christian Goldbach

Christian Goldbach (1690eko martxoak 18-1764ko azaroak 20) Königsbergen, Prusian (gaur egun Kaliningrado, Errusia) jaiotako prusiar matematikari bat izan zen, artzai baten semea. Legeak eta matematika ikasi zituen. Zenbait bidaia egin zituen Europan zehar, eta zenbait matematikari ospetsu ezagutu zituen, Gottfried Leibniz, Leonhard Euler eta Daniel Bernoulli horien artean.
1725ean historialari eta matematika irakasle bihurtu zen San Petersburgon. Hiru urte beranduago Moskura joan zen Petri II.a Errusiakoa tsarrarentzat lan egitera. Europa osoan zehar bidaiatu zuen matematikari askorekin harremanetan jarriz, Euler horien artean, nortzuekin beranduago kontaktuan jarraitu zuen.

## Goldbachen konjetura indartsua

Artikulu nagusia: Goldbachen konjetura
Lan garrantzitsuak egin zituen matematikaren esparruan. Baina gaur egun bere omenez Goldbachen konjetura edo Goldbachen konjetura indartsua deritzonagatik da ezaguna, 2 baino handiagoa den zenbaki bikoiti oro bi zenbaki lehenen arteko batuketa bezala adieraz daitekeela dioena. Gaur egun, afirmazio hau 10$^{18}$ baino txikiagoak diren zenbaki bikoiti guztientzat egia dela ezagutzen da. Konjetura hau Goldbachek Eulerri 1742an bidali zion gutun batean aurkitu zen. Goldbachek potentzia perfektuei buruzko zenbait teorema ere ikertu eta frogatu zituen.

## Goldbachen konjetura ahula

Artikulu nagusia: Goldbachen konjetura ahula
Leonhard Euler suitzar matematikari handiak ez zuen teorema honen emaitza frogatzerik edo gezurtatzerik lortu, eta gaur egun, ia 300 urte beranduago, inork ez du eman emaitzaren benetakotasunari buruzko erabat sendoa den demostrazio formalik, eta kontradibiderik ere ez da eman (hau da, hiru zenbaki lehenen batuketa bezala idatzi ezin den zenbaki bikoiti bat).
Badago Goldbachen beste konjetura bat, ahula deritzona eta honakoa dioena:
7 baino handiago den zenbaki bakoiti oro 3 zenbaki lehen bakoitiren batuketa bezala idaz daiteke.
Konjetura hau ere oraindik argitu gabe dago, bere demostrazioan aurrera egin den arren. Gaur egun, 10$^{1346}$ baino handiagoa den zenbaki bakoiti ororentzat konjetura egia dela frogatu da. Beraz, zenbakiz zenbaki, 10$^{1346}$ baino txikiagoak diren zenbaki bakoitien kasuan ere hala dela begiratu baino ez da egin behar. Baina muga hori oraindik gure teknologiarentzat handiegia da. Teknologiaren aurrerapenen bat egon edo muga hori jeitsi arte itxoin beharko da.
# Christian Gottfried Ehrenberg

Christian Gottfried Ehrenberg alemaniar naturalista izan zen (Delitzsch, 1795 - Berlin, 1876). Protozooak aztertu zituen batez ere, eta transformismoaren etsai agertu zen; hau da, ingurunearen eraginez izakiak pixkanaka aldatuz doazela dioen teoriaren aurkakoa zen. Alexander Humboldtekin batera, zientzia-bidaiak egin zituen Egipton, Erdialdeko Europan eta Asian zehar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Christian Friedrich Daniel Schubart

Christian Friedrich Daniel Schubart (Obersontheim, Württemberg, Suabia, 1739ko martxoaren 24a - Stuttgart, Württemberg, 1791ko urriaren 10a) alemaniar musikagilea, organista eta poeta izan zen. Sturm und Drang alemaniar mugimenduko poeta nagusia izan zen.

## Biografia

Organista izan zen Ludwigsburgen. Ideia aurreratuak eta liberalak zituenez, Ludwigsburgotik alde egin behar izan zuen. Augsburgon hartu zuen bizilekua, eta 1774. urtean Deutsche Kronik, politika, literatura eta musikari buruzko aldizkaria sortu zuen han. 1777. urtean hamar urteko espetxe-zigorra ezarri zioten. 1787. urtean Stuttgarteko gorteko musika-zuzendari izendatu zuten, eta Vaterländische Kronik, bere 81 lieder ospetsuak argitaratu zituen. Schuberten kantu batzuen hitzak ere idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Christian Geissler

Christian Geissler (Hanburgo, Alemania, 1928ko abenduaren 25a - 2008ko abuztuaren 26a) alemaniar idazlea izan zen.

## Biografia

Teologia- eta psikologia-ikasketak egin zituen. 1953an katolizismora bihurtu zen, baina 1962an uko egin zion.
1965-1968 bitartean, Kürbiskern literatura aldizkariko editore kide izan zen. 1960ko hamarraldian, militante gisa, armak desagertzeko kanpainetan eta manifestazioetan parte hartu zuen. 1973an, Errepublika Federaleko presoen gorputz zigorraren aurkako batzordea sortu zuen.
Bere lehenengo eleberrian bertan Anfrage (1960, Galdera), Geisslerrek bere literatura produkzioan etengabe agertu den gai bati heldu zion: banakoaren jokabidea injustiziez betetako garai batean. Bere hurrengo eleberrian, Das Brot mit der Feile (1973, Ogia limarekin), aginpidea dutenen harrotasuna deskribatu zuen. Hurrengoan, Wird Zeit, dass wir leben (1976, Bizi gaitezen ordua da), jatorri desberdineko pertsonek elkartasun ekintza bat egiten dute nazionalsozialisten preso bat askatzeko.
1980ko hamarraldiaren hasieran, bere lehenengo poemak hermetikoak eta idorrak argitaratu zituen, gai berari baina bide estetiko desberdinetatik heldu nahi ziola erakutsiz. Beste lan batzuk: Kalte Zeiten (1965, Garai hotzak), Ende der Anfrage (1967, Galderaren amaia), Kamalatta (1988).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q106613
* Multimedia: Christian Geissler / Q106613
# Christian Etchebest

Christian Etchebest (Paue, 1969) bearnotar sukaldaria da. Ama Eskiulakoa du eta euskal sukaldaritzan aditua da.
Donibane Lohizuneko Grand Hôtelean, Biarrizko Miramarrean, Cannesko Martinezen eta Parisko Grand Hôtelean lan egin zuen. Parisen zenbait jantoki ditu: Cantine du Troquet « Pernety », Cantine du Troquet « Dupleix » eta La Cantine de la Cigale.
M6 katean Bon et à savoir, Panique en cuisine edo La plus belle région de France agertzeagatik ezaguna da Frantzia osoan.
2013an, Éric Ospital baionarrarekin batera, Tout est bon dans le cochon, Histoires, traditions et recettes idatzi zuen.

## Erreferentziak

* ↑ Deydier, Catherine. (2013-6-20). «Le chef Christian Etchebest: "Si la bière est très populaire, elle est aussi très mal connue du grand public"» L'Express.
* Datuak: Q15409941
# Christian Finnegan

Fletcher Christian Finnegan (Albany, 1973ko apirilaren 1a) ezizenaz ezaguna, Estatu Batuetako aktore eta umorista da.
VH1ren Best Week Ever eta Premium Blend telesailetan agertzeaz gain, sarritan The Today Show eta Countdown with Keith Olbermann saioetan lan egiten du.
* Datuak: Q3238414
* Multimedia: Christian Finnegan / Q3238414
# Chynów udalerria

Chynów Poloniako Mazoviako voivoderriko landa-udalerri bat da, Grójec barrutian kokatuta. 134,99 km²ko azalera du eta 2017ko datuen arabera 9818 biztanle zituen.

## Kanpo estekak

* Udalaren webgunea
* Datuak: Q2137359
ieaMazoviako voivoderriko udalerriak :
# Chynorany

Chynorany Eslovakiako udalerri bat da, Partizánskeko barrutian kokatuta. 10,35 km²ko azalera du eta 2716 biztanle 2017ko datuen arabera.

## Historia

Idatzizko lehen aipamena 1243. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q517457
* Multimedia: Chynorany / Q517457
# Chyvarloe

Chyvarloe, Ingalaterrako Kornualles konderriko herrixka bat da, Gunwalloe parrokian.

## Kanpo estekak

* Datuak: Q5118626
* Multimedia: Chyvarloe / Q5118626
# Chycoose

Chycoose, kornubieraz: Chy'n Coos, Point, Penpol (kornubieraz: Pen Pol) edo Penpol Creek, Ingalaterrako Kornualles konderriko kostaldeko etxalde bat da.

## Kanpo estekak

* Datuak: Q5118519
* Multimedia: Chycoose / Q5118519
# Cuneo

Cuneo (piemonteraz: Coni) Italiako ipar-mendebaldean dagoen Piamonte eskualdeko udalerria eta Cuneoko probintziako hiriburua da. Itsas Alpeen oinaldean dago, Stura di Demonte ibaitik gertu. 1198an sortu zen. 2012. urtean 56.176 biztanle zituen.

## Ekonomia

Merkataritza aktiboa du, haren kokalekuak eraginda, batez ere, zerealetan, artile- eta zeta-oihaletan, beiran, altzarietan, eta abar. Bertako tren-geltokitik Turin, Genova, Dronero, Borgo San Dalmazzo eta Bovesera joan daiteke.

## Senidetutako hiriak

* Argentina, Santa Fe
* Frantzia, Niza
* Frantzia, Chambéry

## Cuneotar ezagunak

* Franco Andrea Bonelli (1784–1830), ornitologoa eta entomologoa.
* Giuseppe Peano (1858–1932), matematikaria.
* Giorgio Federico Ghedini (1892–1965), konpositorea.
* Nuto Revelli (1919–2004), idazlea.
* Alviero Martini (1940-), moda-diseinatzailea.
* Cesare Damiano (1948-), politikaria.
* Carlo Petrini (1949-), International Slow Food Movementaren sortzailea.
* Piergiorgio Odifreddi (1950-), matematikaria.
* Livia Turco (1955-), politikaria.

## Erreferentziak

* ↑ Euskaltzaindia. 157. araua. Europako hiriak. .

## Kanpo estekak

* (Italieraz) Cuneoko webgune ofiziala
* (Italieraz) Cuneoko probintziako egunkaria
* (Italieraz) Gesso eta Stura ibai-parkea
* Datuak: Q5968
* Multimedia: Cuneo / Q5968
# Cunewalde

Cunewalde Alemaniako udalerria da. Saxonia estatuan kokatuta dago, [[Bautzen (barrutia)|Bautzen]] barrutian. 2014an 4.869 biztanle zituen 26,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q93225
* Multimedia: Cunewalde / Q93225
# Cungrea

Cungrea Errumaniako udalerri bat da, Olt konderrian. 1.771 biztanle ditu, 67,14 kilometro koadroko azaleran banatuta.

## Herriak

Udalerrian honako herriak daude:
Cungrea $^{(en)}$ Cepești $^{(en)}$ Ibănești $^{(en)}$ Miești $^{(en)}$ Oteștii de Jos $^{(en)}$ Oteștii de Sus $^{(en)}$ Spătaru $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724688
# Cuneoko probintzia

Cuneo Italiako probintzia da, Piemonteko eskualdean kokatuta dagoena.

## Herriak

Probintziako herririk jendetsuenak honakoak dira:

## Pertsonaia ezagunak

* Cesare Pavese (1908-1950), idazlea.

## Ikus, gainera

* Okzitaniako haranak
* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q15091
* Multimedia: Province of Cuneo / Q15091
# Cunevo

Cunevo Italiako udalerri bat da. Trentoko probintzia autonomoan kokatuta dago, Trentino-Adige Garaia eskualdean. biztanle ditu, 5,55 kilometro koadroko azaleran banatuta.

## Mugakideak

Cunevok honako udalerri hauekin egiten du muga:
Campodenno Flavon Terres Tuenno Denno

## Kanpo estekak

* Datuak: Q270185
* Multimedia: Cunevo / Q270185
# Cunha (São Paulo)

Cunha Brasilgo udalerri bat da, São Pauloko estatuan kokatua. 22.110 biztanle ditu 1.407,25 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1003456
* Multimedia: Cunha (São Paulo) / Q1003456
# Cunha Porã

Cunha Porã Brasilgo udalerri bat da, Santa Catarina estatuan kokatua. 10.953 biztanle ditu 217,915 km²ko eremuan.

## Ikus, gainera

* Santa Catarina

## Kanpo estekak

* Datuak: Q1758938
* Multimedia: Cunha Porã / Q1758938
# Cuney (Texas)

Cuney Texasko herri bat da. Cherokee konderrian kokatua dago. 2010ean 140 biztanle zituen, 4,26 kilometro koadrotan banatuta.

## Ikus, gainera

* Cherokee konderria

## Kanpo estekak

* Datuak: Q974236
# Châtelard

Châtelard (frantsesez eta ofizialki: Châtelard) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 31 biztanle zituen.

## Demografia
### Biztanleria

2007an Châtelard udalerrian erroldatutako biztanleak 34 ziren. Familiak 20 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 33 etxebizitza zeuden, 17 familiaren etxebizitza nagusia ziren, 14 bigarren erresidentzia ziren eta 2 hutsik zeuden. 32 etxeak ziren eta 1apartamentu bat zen. 17 etxebizitza nagusietatik 14 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 1ek hiru zituen, 4 etxek lau zituzten eta 10 etxek bost zituzten. 16 etxek euren parking plaza propioa zuten azpian. 11 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Châtelard udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 8 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 8 | 40-44 | 0 |
| 0 | 35-39 | 0 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 8 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 23 ziren, horien artean 13 aktiboak ziren eta 10 inaktiboak ziren. 13 pertsona aktiboetatik 10 lanean zeuden (7 gizon eta 3 emakume) eta 3 langabezian zeuden (3 emakume eta 3 emakume). 10 pertsona inaktiboetatik 3 erretiraturik zeuden, 3 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 ostalaritza eta jatetxe enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q861652
* Multimedia: Châtelard / Q861652
# Châtelaudren

Châtelaudren (bretainieraz Kastellaodren) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q783199
* Multimedia: Châtelaudren / Q783199
# Châtelet (Parisko metroa)

Châtelet (Gaztelutxoa, euskaraz) Parisko metroaren geltokia da, Paris udalerriko I. eta IV. barrutian kokatuta dagoena, place du Châteleten azpian.
Geltokia 1900eko uztailaren 19an ireki zen, Parisko metroaren linea inauguratzearekin batera.

## Sarbideak

* Rue de Rivoli
* Porte Lescot-Forum des Halles
* Avenue Victoria
* Place du Châtelet
* Place Sainte-Opportune
* Rue des Lavandières
* Rue Saint-Denis
* Rue de la Lingerie
* Rue de la Ferronnerie
* Rue Bertin-Poirée
* Théâtre du Châtelet
* Théâtre de la Ville
* Rue Saint-Martin
* Avenue Victoria

## Historia

Geltokia 1900eko uztailaren 19an ireki zen, linearen eraikuntzarekin.
Gerora, lineko nasak 1908ko apirilaren 21ean ireki ziren. 1909ko apirilaren 16tik, lineko trenak geltokian gelditu eta linekoak 1935ko apirilaren 26tik.
Azkenean, lineko nasak 1998ko urriaren 15ean ireki ziren.

## Konexioak

Geltokia RATP Buseko 21 38 47 58 67 69 70 72 74 75 76 85 96 line eta Noctiliengo lineen geldialdien inguruan dago.

## Irudiak

* linearen nasak
* linearen nasak
* linearen nasak
* linearen nasak

## Erreferentziak

* ↑ (Frantsesez) Bertrand Lambert.. «Aldaketa espresua, 4 - 14, azkenik, berriz ireki dute Châteleten.» Transportez moi (Noiz kontsultatua: 2020-07-14).

## Ikus, gainera

* Parisko metroa
* Parisko metroaren geltokiak
* 1. linea (Parisko metroa)
* 4. linea (Parisko metroa)
* 7. linea (Parisko metroa)
* 11. linea (Parisko metroa)
* 14. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q601484
* Multimedia: Châtelet (Paris Metro) / Q601484
# Châtelet plaza

Châtelet plaza (frantsesez: Place du Châtelet) Frantziako Paris hiriburuan dagoen plaza bat da. 4. eta 1. barrutietan kokatua dago.

## Historia

Paris iparraldea zaintzen zuen Grand Châtelet gotolekua Frantziako Iraultzan suntsitua izan ondoren bertan eraiki zen plaza 1802 eta 1810 artean. François-Jean Bralle arkitektoak plazaren erdian dagoen Palmierren iturria diseinatu zuen, 6 metrotako diametroduna eta 18 metrotako garaierako zutabea daukana. Lau irudi alegoriko ere baditu, zuhurtzia, neurria, justizia eta indarra.

## Antzokiak

Plazaren alde banatan bi antzoki daude, Théâtre du Châtelet eta Théâtre de la Ville, biak ala biak Gabriel Davioud arkitektuak 1860 eta 1862 artean eraikiak.

## Iruditegia

* Palmierren iturria.
* Zutabea.
* Garaipenaren eskultura.

## Kanpo estekak

* Datuak: Q1422975
* Multimedia: Place du Châtelet (Paris) / Q1422975
# Châtelet (Belgika)

Châtelet (Belgika), Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, 36.093 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q95144
* Multimedia: Châtelet / Q95144
# Châtelaillon-Plage kantonamendua

Châtelaillon-Plage kantonamendua Frantziako kantonamendu bat da. Itsas Charente departamenduan dago, Akitania Berria eskualdean. Guztira 8 udalerri ditu eta Châtelaillon-Plage da bere hiriburua.

## Kanpo estekak

* Datuak: Q17176133
# Dafeng barrutia

Dafeng barrutia (txinera tradizionalez: 大丰区) Txinako barruti bat da, Yancheng barruan. Azken zentsuaren arabera 706.662 biztanle zituen 3008.08 azaleran banatuta.

## Kanpo estekak

* Datuak: Q702407
# Dafne (opera)

Dafne, Jacopo Peri musikagileak konposatu eta Ottavio Rinuccini olerkariak idatzitako opera bat da. Dirudienez, 1595-1597 artean Perik opera hau sortzen lan egin zuen, eta bere estreinaldi data zehatza zein izan zenari buruzko zalantzak egon arren, gehienen ustez 1598an Florentziako Corsi jauregian estreinatu omen zen.
Historiako lehenbiziko operatzat jo ohi da.

## Kanpo estekak

* Datuak: Q1247911
* Multimedia: La Dafne (Peri) / Q1247911
# Dafen (Carmarthenshire)

Dafen, Galesko komunitate eta hautes barruti bat da, Carmarthenshire konderrian. Llanelli udalerriaren ekialdean dago, Llanelli Rural komunitatearen barnean.
2011ko erroldaren arabera 3.597 biztanle zituen.

## Kanpo estekak

* Datuak: Q5208304
* Multimedia: Dafen, Carmarthenshire / Q5208304
# Daffy Duck

Daffy Duck (Hego Euskal Herrian Lukas Ahatea) AEBetako Looney Tunes marrazki bizidun telesaileko pertsonaia bat da. 1937ko apirilaren 17an sortua izan zen. Hasieran batean bakarka nahiz Bugs Bunny, Elmer Ehiztariarekin , Porky Txerria, Yosemite Sam, Taz tasmaniako deabrua, Marvin martzianoa, Foghorn Leghorn , Sylvester eta Speedy Gonzales pertsonaiekin batera agertu ohi zen.
Izaera zeken, petral eta hitzontzia du, hainbat paper eta lanbide antzeztuz agertzen da: aseguru saltzailea, galaxiarteko heroia, Bugs Bunnyren ordezkoa, eta abar. Bere asmo edo egitasmo guztiak porrotean amaitu ohi dute. Ahoskera bitxia du, ahoskera sudurkaria baitu.
Dena den, 1937an sortu zenean, bere izaera eroskoa eta hotzana zen (ingelesez Daffy hitzak Txoro esna nahi du), gainera Bugs Bunnyren antzera, asmoa zuen oro ongi ateratzen zitzaion, gerora petrala izatera igaro zen. Izan ere, 1930eko hamarkada eta 1940ko hamarkadako marrazki bizidunetan, Elmer Ehiztariarekin agertzen denean ahate eroskoa da eta beti irabazle ateratzen da, aldiz, Bugs Bunnyrekin agertzen denean, zitala, petrala eta zorigaiztokoa bilakatzen da.

## Kanpo estekak

* Datuak: Q319918
* Multimedia: Daffy Duck / Q319918
# Daerah

Daerah (arabieraz: دائرة , "zirkulu") Malaysia eta Bruneiko barrutiek hartzen duten izena da. "Lurralde" hitzaren baliokidea da, beste hizkuntza batzuetan. Indonesian, daerah istimewa hitzak, lurralde bereziei buruz hitz egiteko erabiltzen ohi da. Hau da Aceh eta Yogyakarta estatuen kasua.

## Kanpo estekak

* Datuak: Q2313031
# Dafne

    Artikulu hau Greziako mitologiako pertsonaiari buruzkoa da; Saturnoren satelitea gaitzat duena beste hau da: «Dafne (satelitea)»
Greziar mitologian, Dafne, driade bat zen (zuhaitzetako lamia), Ladon ibai jainkoa Arkadiakoa Gearekin edo Tesaliako Peneo ibai jainkoaren Kreusarekin, uretako lamia bat, nor Gearen apaiz anderea ere bazen.
Apolo Dafneri jarraika joan zen, Erosek, urrezko gezi bat bota baitzion Dafnetaz maitemintzeko, maitasunaren jainkoa, oso jeloskor baitzegoen, eguzkiaren jainkoa txantxetan ibili baitzen Erosek arkulari bezala zuen abileziari buruz. Gainera, Apolok, Erosen kantuak gogaitu egiten zuela esaten zuen. Baina Erosek, onarpen eza sentiarazten zuen berunezko muturdun gezi bat bota zion Dafneri, eta hau, Apologandik ihesi joan zen. Jazarpen honetan, lamiak, Peneo ibai jainkoari laguntza eskatu zion, nork, bere alaba, erramu zuhaitz bihurtu zuen. Une horretatik aurrera, Apolorentzat, erramua landare sakratu bihurtu zen.

## Beranduagoko erreferentziak

* Daphne: Richard Strauss konposatzaile eta musikari alemaniarrak, mito hau oinarri hartuta idatzi zuen opera.
* Dafne: Jacopo Perik 1597an idatzitako opera baten izenburua da, egun, galduta dagoena, eta historiako lehen operatzat jotzen dena.
* Daphne, zuhaixka erako landareek osatutako landare genero bat da. Horien artean dago Daphne laureola espeziea, erramua, alegia.
* Daphne Descends Smashing Pumpkins musika taldearen Adore kantu bildumako kantu baten izenburua da.

## Iturriak

* Ovidio, Metamorfosiak I. 452-567

## Kanpo estekak

* Datuak: Q194015
* Multimedia: Daphne (mythology) / Q194015
# Dafne (satelitea)

Dafne (lehen S/2005 S 1) Saturnoren satelite natural bat da. Bere aurkikuntza Carolyn Porcok eman zuen aditzera, 2005eko maiatzaren 6an. Cassini zundak urte horretako maiatzaren 1ean Saturnoren A eraztunaren kanpo-mugan 16 minututan zehar egin zituen 6 argazkiri esker gauzatu zuen aurkikuntza. Kalitate handiko argazki (3,54 km/pixel) horietan 7 km-ko disko bat ikus daiteke. Satelitea behatu aurretik bere existentzia susmatzen zen, Keeler banaketaren kanpo-mugan behatu ziren grabitate uhinengatik.
Dafnek 6 eta 8 kilometro arteko diametroa du, gutxi gorabehera. Keeler banaketaren (planetaren A eraztunaren barnean dagoen hutsune bat da) barnean orbitatzen du Saturno, bataz bestean 136 505 km-ko distantzian eta 0,594 eguneko orbita-periodoarekin (0,59537 ardatzerdi handia zehatza bada). Bere eszentrikotasuna, hasiera batean zehaztea ezinezkoa izan zena, zerotik oso hurbil dago, bere makurduraren antzera. Bere albedoa, hau ere gutxi gorabeherakoa, %50ekoa da.
Pan satelitearen antzera, artzain-satelite bat dugu Dafne, honek ordea, Encke banaketan orbitatzen du.

## Ikus, gainera

* Saturnoren sateliteak
* Saturno
* Saturnoren eraztunak
* Eguzki-sistema

## Kanpo estekak

* Datuak: Q17706
* Multimedia: Daphnis (moon) / Q17706
# Dafne Fernández

Dafne Fernández (Madril, 1985eko martxoaren 31) espainiar aktorea eta dantzaria da.

## Filmografia

| Urtea | Filma | Zuzendaria |
| 1995 | Malena es un nombre de tango | Gerardo Herrero |
| 1997 | Pajarico | Carlos Saura |
| 1998 | Resultado final | Juan Antonio Bardem |
| 1999 | Entre las piernas | Manuel Gómez Pereira |
| 1999 | Goya en Burdeos | Carlos Saura |
| 2000 | El otro barrio | Salvador García Ruiz |
| 2001 | Juego de luna | Mónica Laguna |
| 2001 | Hombres felices | Roberto Santiago |
| 2002 | La caja 507 | Enrique Urbizu |
| 2008 | Joint Security America | David Franzoni |
| 2009 | Malamuerte | Vicente Pérez Herrero |
| 2010 | Entrelobos | Gerardo Olivares |
| 2012 | Viral | Lucas Figueroa |
| 2013 | Real Playing Game | David Rebordao |
| 2013 | Solo para dos | Roberto Santiago |
| 2015 | Arreglarse para salir | Inés de Leon |
* Datuak: Q451891
* Multimedia: Dafne Fernández / Q451891